HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Jr.
Valmistaudu, sillä jaksossa tänään puhumme kuumasta aiheesta.
Puhumme seurakunnan ylöstempauksesta.
Olet varmasti kuullut erilaisia uskomusversioita tempauksesta.
Tänään tahdomme kuitenkin keskittyä siihen, -
mitä Raamattu sanoo tempauksesta.
Onko se Raamatun mukainen? Onko se totta?
Voimmeko todella uskoa siihen?
Siitä me puhumme tänään.
Me myös rukoilemme tarpeidesi puolesta uskoen, -
että Jumala koskettaa sinua ja perhettäsi näinä myrskyisinä aikoina.
Uskon, että Jeesus hallitsee yhä.
Hän istuu valtaistuimella. Hän tietää, mitä Hän tekee elämässäsi.
Katso ohjelma loppuun asti.
Olen varma, että saat raamatullista näkemystä ylöstempauksesta.
Se on siunattu toivo.
Katsotaan ensin osio, -
jossa puhumme ylöstempauksesta.
Sen jälkeen rukoilemme sinun ja perheesi puolesta.
Jos sinulla on rukouspyyntö, lähetä se ruudussa näkyvään osoitteeseen.
Seuraa meitä sosiaalisessa mediassa.
Haluamme olla yhteydessä ja rukoilla puolestanne uskoen, -
että Jumala koskettaa.
Katsotaan opetus.
Uskotko ylöstempaukseen?
Tukeeko Raamattu sitä?
Tässä videossa tutkimme, mitä Raamattu sanoo siitä -
ja miksi sinun uskovana on tärkeää ymmärtää ja tuntea se.
Katsotaan video.
Ennen kuin menemme aiheeseemme, kutsun sinut YouTube-kanavallemme.
Julkaisemme siellä joka viikko videoita, jotka rakentavat uskoa.
Uskon, että videot innoittavat ja herättävät kasvamaan uskossa.
Tilaa siis YouTube-kanavamme.
Tykkää videosta ja kommentoi, mistä päin maailmaa katsot.
Ihmisiä kaikkialta maailmasta -
katsoo suoria lähetyksiämme ja tv-ohjelmiamme.
Kerro meille, mistä katsot tätä.
Mikä ensinnäkin on ylöstempaus?
Sana 'ylöstempaus' tulee kreikan sanasta 'harpazo'.
Uudessa testamentissa se merkitsee: "napata pois', -
'ottaa itselleen', 'vetää voimalla'. Sitä se tarkoittaa.
Latinassa se käännettiin sanaksi 'rapere'.
Siitä tulee englannin sana 'rapture', 'ylöstempaus'.
Monet sanovat, ettei sanaa 'rapture' esiinny Raamatussa -
joten se ei ole todellinen.
Mutta Raamatussa ei myöskään esiinny ilmausta 'pyhä kolminaisuus'.
Silti me kristityt uskomme siihen.
Sanaa 'kolminaisuus' ei esiinny Raamatussa -
mutta kolminaisuuden käsite tulee esiin kaikkialla Raamatussa.
Esimerkiksi Matt. 3:ssa kerrotaan Kristuksen vesikasteesta.
Taivaat avautuivat, -
Poika kastettiin ja Isä sanoi: -
"Tämä on minun Poikani, johon minä olen mieltynyt."
Pyhä Henki laskeutui Hänen ylleen kuin kyyhkynen.
Näemme Isän, Pojan ja Pyhän Hengen -
Raamatussa hyvin selvästi.
Muutkin raamatunkohdat viittaavat kolminaisuuteen.
Kaikki Raamatun ja Jumala-suhteensa vakavasti ottavat kristityt uskovat sen.
Väite, että ylöstempaus ei ole totta, -
koska sanaa 'rapture' ei ole Raamatussa, -
ei ole pätevä perustelu.
Tahdon avata kanssanne Raamatun -
kohdasta 1. Tess. 4:16―17.
Luetaan yhdessä, -
mitä Raamattu sanoo tästä tärkeästä tulevaisuuden tapahtumasta.
Raamattu sanoo 1. Tess. 4:16―17:ssä: -
"Sillä itse Herra on tuleva alas taivaasta -
käskyhuudon, ylienkelin äänen ja Jumalan pasunan kuuluessa, -
ja Kristuksessa kuolleet nousevat ylös ensin; -
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa."
Tämä kohta tekee asian niin selväksi, -
ettei sitä voi tulkita väärin.
Tässä sanotaan, -
että Herra tulee alas taivaasta käskyhuudon -
ja Jumalan pasunan kuuluessa. Myös ylienkeli on siellä.
Kristuksessa kuolleet nousevat ylös ensin. Se on uskovien ylösnousemus.
Kaikki, jotka ovat kuolleet Kristus sydämessään, -
ja kaikki uudestisyntyneet, jotka ovat kuolleet fyysisesti, -
nousevat ylös ensin, kun Kristus tulee. Niin Raamattu sanoo.
He nousevat ylös ensin.
Sitten meidät, jotka olemme elossa, -
jotka olemme jääneet tänne maan päälle -
ja jotka eivät ole vielä kuolleet fyysisesti, -
temmataan yhdessä. Se on sana 'harpazo', 'ottaa voimalla'.
Meidät napataan pois, temmataan ylös.
Temmataan yhdessä heidän kanssaan pilvissä Herraa vastaan yläilmoihin.
Ystäväni, -
näytän toisenkin raamatunkohdan. Yksin tämäkin kohta -
osoittaa, että ylöstempaus on totta.
Ylöstempauksesta seuraa muutamia kysymyksiä, kuten ajoitus, -
tapahtuuko se ennen suurta ahdistusta -
suuren ahdistuksen keskellä tai sen jälkeen.
Jotkut väittävät sen jo tapahtuneen, -
vaikkakaan itse en ole siitä kuullut. Vitsailen vain.
Ylöstempaukseen liittyy joitain kysymyksiä.
Väitteelle, että tempaus ei ole totta, ei löydy todisteita Raamatusta.
Itse asiassa päinvastainen on totta.
Ylöstempaus ja ylöstempauksen käsite ovat täysin raamatullisia.
Tässä sanotaan, että meidät temmataan ja viedään voimalla -
Herraa vastaan yläilmoihin.
Luetaan toinenkin raamatunpaikka, -
jotta ymmärrätte, että ylöstempauksen käsite on totta.
1. Kor. 15:51―53.
Apostoli Paavali kirjoittaa Pyhän Hengen innoittamana: -
"Katso, minä sanon teille salaisuuden: emme kaikki kuolemaan nuku, -
mutta kaikki me muutumme, yhtäkkiä, silmänräpäyksessä, -
viimeisen pasunan soidessa; sillä pasuna soi, -
ja kuolleet nousevat katoamattomina, ja me muutumme.
Sillä tämän katoavaisen pitää pukeutuman katoamattomuuteen, -
ja tämän kuolevaisen pitää pukeutuman kuolemattomuuteen."
Hän kertoo korinttolaisille, -
että koittaa päivä ja hetki, -
jolloin Herra soittaa pasuunaan.
Jälleen Hän sanoo, että kuolleet nousevat.
Ne ovat niitä kuolleita, jotka nousevat ylös ensin.
Heidät Kristus on pelastanut. Heidän nimensä on Karitsan Elämän kirjassa.
He ovat uudestisyntyneet ja kuolleet, kuten monet uskovat tuttumme.
He ovat taivaassa, ja he nousevat ylös ruumiissaan.
Hän sanoo myös: -
"emme kaikki kuolemaan nuku, mutta kaikki me muutumme, -
silmänräpäyksessä, nopeasti, saman tien.
Siksi mainitsin, että latinan sana 'rapere' -
viittaa johonkin nopeasti tapahtuvaan.
Siitä tulee englannin sana 'rapture', tempaus.
Se tapahtuu nopeasti, silmänräpäyksessä.
Taaskin hän käyttää sanaa -
'temmataan' tai 'ylösotto', kuten myös sanotaan.
Kyse ei niinkään ole sanasta 'tempaus', -
vaan tempauksen käsitteestä.
Tulee päivä, jolloin Herra itse tulee -
ja ottaa pois ihmiset, -
ne uskovat, jotka elävät maan päällä.
Kristuksessa kuolleet nousevat ensin.
Tämä käsite on Raamatun mukainen.
Raamattu todistaa siitä. Jos tosissasi uskot Kristukseen, -
ota se huomioon ja usko, mitä Raamattu sanoo.
Saatat ajatella, että tämä on liian kaukaa haettua ja hullun kuuloista.
Missä muualla Raamattu edes liippaa läheltä ylöstempausta?
Raamatussa on kaksi esimerkkiä, -
jotka kertovat ylöstempauksen kanssa samanlaisista tapauksista.
Esimerkiksi 2. Kun. 2:ssa jakeesta 9 eteenpäin -
kerrotaan Eliasta.
Luetaan, mitä Elialle tapahtui.
2. Kun. 2:9: -
"Kun he olivat tulleet yli, sanoi Elia Elisalle: -
'Pyydä minua tekemään hyväksesi jotakin, -
ennenkuin minut otetaan pois sinun tyköäsi'.
Elisa sanoi: 'Tulkoon minuun sinun hengestäsi kaksinkertainen osa'.
Hän vastasi: 'Pyyntösi on vaikea täyttää.
Mutta jos näet, kuinka minut otetaan pois sinun tyköäsi, -
niin se täytetään; jollet, niin se jää täyttämättä.'
Kun he niin kulkivat ja puhelivat, niin katso, äkkiä..."
Huomaa sana 'äkkiä', nopeasti, samassa.
"...ilmestyivät tuliset vaunut ja tuliset hevoset, -
ja ne erottivat heidät toisistansa, -
ja Elia nousi tuulispäässä taivaaseen."
Näemme Raamatusta, ettei Elia kuollut.
Hänet otettiin, temmattiin.
Hänet otettiin Elisan luota.
Tuliset vaunut ja tuliset hevoset ilmestyivät -
ja veivät hänet tuulispäässä taivaaseen.
Se muistuttaa hyvin paljon sitä, mitä Paavali sanoo, että me muutumme -
ja meidät viedään taivaaseen Herraa vastaan yläilmoihin.
Raamatussa on siis ennakkotapaus -
ylöstempauksen käsitteelle.
Toinen esimerkki on Eenok.
Raamattu sanoo 1. Moos. kirjassa, että Eenok vaelsi Jumalan kanssa -
ja sitten häntä ei enää ollut, sillä Jumala otti hänet luokseen.
Näemme kirjoituksista, että sekä Eenok että Elia -
eivät kokeneet fyysistä kuolemaa.
Se on ennakkotapaus ylöstempauksen opetukselle, -
joka on hyvin selvä ja raamatunpaikkojen tukema.
Näemme, että niin on tapahtunut aiemmin Eenokille ja Elialle.
Raamattu sanoo, että niin tapahtuu niille, -
jotka ovat täällä Herran tullessa.
Hän vie, ottaa heidät ylös, -
muuttaa heidät silmänräpäyksessä, -
nopeasti, äkkiä. Hän tempaisee heidät.
Miksemme voi vain uskoa Herran Sanaa -
ja ymmärtää, että se päivä on tulossa.
Monille tämä on absurdia ja hullua, -
mutta jos sitä ajattelee, niin on evankeliumikin.
Evankeliumihan on täysin yliluonnollinen.
Jeesus syntyi neitseestä.
Hänellä ei ollut maallista isää.
Pyhä Henki tuli Marian ylle ja siitti Jeesuksen Marian kohdussa.
Jeesus syntyi, eli yliluonnollisesti ja teki ihmeitä kaikkialla.
Kun Hän kuoli, tapahtui yliluonnollisia.
Maa järisi.
Pimeys laskeutui, ja tuli maanjäristys.
Hän nousi ylös kolmantena päivänä. Ja sitten myös Jeesus itse -
nousi taivaaseen herättyään kuolleista.
Hän todisti 40 päivän ajan.
Noin 500 ihmistä näki Hänet.
Evankeliumi on yliluonnollinen.
Usko ylöstempaukseen Raamatun mukaisesti -
on tietysti ihmismielelle hullua, -
mutta siitä on Raamatussa ennakkotapauksia, -
ja se tulee tapahtumaan uudelleen.
Saatat kysyä, mikä merkitys tällä on, miksi tempauksesta pitäisi piitata -
ja eikö pitäisi vain elää elämäänsä.
Tiit. 2:ssa puhutaan Herran Jeesuksen ilmestymisestä.
Paavali kirjoitti näin.
Tiitus 2:12―13: -
"...hyljäten jumalattomuuden ja maailmalliset himot, -
eläisimme siveästi ja vanhurskaasti -
ja jumalisesti nykyisessä maailmanajassa, -
odottaessamme autuaallisen toivon täyttymistä ja suuren Jumalan -
ja Vapahtajamme Kristuksen Jeesuksen kirkkauden ilmestymistä".
Me siis uskovina odotamme sitä päivää, -
jolloin Herra ilmestyy ja saapuu. Odotamme sitä päivää.
Hän kutsuu sitä päivää ja tapahtumaa "autuaalliseksi toivoksi".
Miksi se on tärkeää? Ylöstempaus antaa toivoa niille, -
jotka ovat täällä maan päällä eivätkä ole vielä kuolleet.
Tiedämme, että tulevaisuudessa ne, jotka ovat jääneet tänne, -
kohtaavat Herran yläilmoissa.
Ja me muutumme. Ruumiimme pukeutuu kuolemattomuuteen.
Tämä fyysinen ruumis tässä näin, -
joka koostuu lihasta, luista ja vedestä, -
muuttuu täysin -
kirkastetuksi uudeksi ruumiiksi, -
sellaiseksi kuin Jeesus oli ylösnoustuaan.
Jeesushan käveli seinien läpi.
Hän oli täysin erilainen noustuaan kuolleista.
Tempauksessa saamme kirkastetun ylösnousemusruumiin.
Meidät temmataan Herraa vastaan yläilmoihin.
Ja me saamme olla Hänen kanssaan ikuisesti.
Myös 1. Tess. 4:18:ssa -
puhuttuaan juuri ylöstempauksesta Paavali sanoo: -
"Niin lohduttakaa siis toisianne näillä sanoilla."
Miksi ylöstempaus on tärkeä? Se antaa uskovalle toivoa.
Jos sanoo, ettei ylöstempausta ole, sitä elää elämänsä ilman toivoa, -
että jos on täällä Herran tullessa, sitä vain kuolee. Ei.
Niille uskoville on varattu toivo, jotka ovat maan päällä, kun Jeesus saapuu.
Siksi ylöstempaus on niin tärkeä.
Paavali kehotti rohkaista tai lohduttaa toinen toista näillä sanoilla.
Tiedämme, että eräänä päivänä Jeesus noutaa seurakuntansa.
Tuo päivä lähestyy. Meidän pitää olla valmiina.
Sinä päivänä nopeasti, silmänräpäyksessä -
Jeesus tempaa pois seurakuntansa täältä maailmasta.
Heti sen jälkeen kun Kristuksessa kuolleet ovat nousseet, -
me muutumme. Saamme ihmeelliseen kirkastetun ruumiin.
Meidät temmataan ylös Herran luo ikuisiksi ajoiksi.
Saatat pohtia, milloin se oikein tapahtuu.
"Haluan, että minut temmataan. Haluan muuttua -
ja saada kirkastetun ruumiin." Siitä tulee mahtavaa ja voimallista niille, -
jotka ovat täällä, jos se tapahtuu meidän aikanamme.
Siihen pitää alkaa jo valmistautua.
Joku voi kysyä, milloin se tapahtuu.
Siitä on eri teorioita: Se tapahtuu ennen suurta ahdistusta, -
suuren ahdistuksen keskellä -
tai suuren ahdistuksen jälkeen.
Se tarkoittaa, että kaiken sen jälkeen, antikristuksen vallan -
ja suuren ahdistuksen tapahtumien jälkeen, -
ihmiset uskovat, että Jeesus tulee takaisin, tempaa seurakunnan -
ja palaa vielä hallitsemaan maailmaa.
Sitä aihetta käsittelen toiste.
Puhutaan siitä sitten yksityiskohtaisemmin.
Ylöstempaus on siis todellinen ja Raamatun mukainen.
Siitä on Raamatussa todisteita ja ennakkotapauksia.
Meidän tulee odottaa sen tapahtuvan tulevaisuudessa.
Jos pidit tästä videosta, käy tykkäämässä sitä.
Se auttaa kanavaa levittämään sanaa.
Kirjoita kommentti, missä katsot tätä ja miksi pidät tästä videosta.
Niin me voimme olla yhteydessä.
Jumalan siunausta! Nähdään ensi kerralla.
Kuten voit nähdä, seurakunnan ylöstempaus on todellinen asia.
Ylöstempauksen ajankohdasta keskustellaan paljon.
Keskustellaan siitä toiste. Mutta kysymykseni sinulle tänään on: -
Oletko valmis kohtaamaan Jeesuksen?
Elämme lopunaikoja. Monet sanovat: "Siihen menee vielä kauan."
"Ei se niin äkkiä tule."
Toiset taas sanovat: "Emme tiedä, milloin se tarkalleen tapahtuu, -
mutta voimme tietää aikakauden." Mutta sanon jotain.
Joillekin tämä päivä on viimeinen. He kohtaavat Jeesuksen tänään.
Sinun pitää olla valmis kohtaamaan Herran -
joko silloin, kun lähdet tästä maailmasta, -
tai silloin, kun Hän tulee, jos silloin vielä elät.
Kysymykseni sinulle tänään on, oletko valmis kohtaamaan Jeesuksen.
Millainen on suhteesi Herraan?
Entä suhteesi Jumalaan?
Raamattu sanoo, että kaikki ovat syntiä tehneet -
ja ovat Jumalan kirkkautta vailla.
Jeesus sanoi: "Minä olen tie, totuus ja elämä."
"Kukaan ei tule Isän tykö muuten kuin minun kauttani."
Jos haluat olla valmis -
ja alkaa seurata Herraa, riittää, että otat Hänet sydämeesi.
Raamattu sanoo Joh. 1:12:ssa: "kaikille, jotka ottivat hänet vastaan,-
hän antoi voiman tulla Jumalan lapsiksi".
Rukoile kanssani nyt, -
ellet vielä tunne Jeesusta.
Tai ehkä olet ottanut Hänet vastaan joskus, -
mutta et elä Hänelle ja siten et ole varma, onko sinulla ikuinen elämä.
Jos kuulut jompaankumpaan kategoriaan, -
rukoile kanssani nyt.
Jos et ole ikinä vastaanottanut Kristusta tai olet muttet elä Hänelle.
Rukoillaan yhdessä ja mennään Jeesuksen luo.
Isä, -
kiitos, että lähetit Jeesuksen kuolemaan ristillä syntieni edestä -
ja vuodattamaan verensä.
Kiitos, että herätit Hänet kuolleista kolmantena päivänä.
Tänään tunnustan, että Jeesus Kristus on Herrani ja Vapahtajani.
Herra, tule sydämeeni.
Anna anteeksi syntini. Puhdista minut.
Kirjoita nimeni Elämän kirjaan.
Anna minulle ikuinen elämä.
Otan vastaan anteeksiantosi.
Jeesuksen nimessä, aamen.
Jos rukoilit ja tarkoitit sitä sydämestäsi, -
tervetuloa Jumalan perheeseen.
Lähetä meille sähköpostia ruudun osoitteeseen.
Haluamme iloita kanssanne ja rukoilla puolestanne. Olet meille rakas.
Tahdon rukoilla myös sairaiden ja vapautusta tarvitsevien puolesta.
Rukoilen perheiden puolesta, joilla on vaikeaa.
Elämme nyt todella vaikeita aikoja.
Mutta Jeesus pelastaa, parantaa ja vapauttaa edelleen.
Hän on sama eilen, tänään ja iäti.
Haluan rukoilla puolestasi nyt. Nosta kätesi kohti taivasta.
Pyydän sinulle Jumalan voimaa nyt Jeesuksen nimessä.
Isä, rukoilen kaikkien katsojien puolesta Jeesuksen nimessä.
Kosketa jokaista katsojaa.
Jokaista, joka nyt istuu.
Ehkä joku on sairaalasängyssä.
Joku voi olla kotona. Missä ikinä he ovatkin, kosketa heitä voimallasi.
Anna heidän tuntea rakkautesi.
Anna heidän tuntea kätesi yllään.
Jokaiselle, joka nyt on sairaana, -
me puhumme paranemisen sanaa, voiton sanaa.
Isä, Jeesuksen nimessä julistamme kaikki sairaudet, siteet ja vaivat -
Sinun tuhoamaksesi Golgatan ristillä.
Julistamme paranemisen ja ihmeiden sanan -
omiesi ylle Jeesuksen nimessä.
Isä, kiitos kaikista perheistä, joita tämä rukous edustaa.
Kosketa kaikkia isiä ja äitejä, aviomiestä ja vaimoa, -
lapsia ja lastenlapsia.
Anna voitelusi peittää perheitä nyt.
Suojele ja varjele heitä Jeesuksen väkevässä nimessä, aamen.
Tilaa YouTube-kanavamme. Seuraa meitä sosiaalisessa mediassa.
Olet meille rakas. Rukoilemme puolestasi. Jumalan siunausta. Hei!
Hei kaikille Suomessa!
Tahdon vain muistuttaa, että olet meille tosi rakas.
Minulla, vaimollani ja vanhemmillani on kova ikävä Suomeen.
Olin siellä viimeksi helmikuussa 2020.
Meillä oli voimallinen monen kaupungin kiertue.
Ihmisiä pelastui, parani ja vapautui.
Se oli juuri ennen kuin korona iski.
Myös pandemian puhkeamisen jälkeen -
olemme nähneet ihmisten paranevan, vapautuvan, rohkaistuvan -
ja pelastuvan ohjelmiemme kautta internetissä ja TV7-kanavalla.
Erityisterveiset TV7-perheelle sekä Martille ja hänen perheelleen, -
kaikille TV7-työssä mukana oleville. Olette meille hyvin tärkeitä.
Rukoilemme puolestanne.
Kaikki katsojat, lähettäkää rukouspyyntöjä ja todistuksianne.
Me järjestönä ja perheenä rukoilemme puolestanne.
Täällä paikallinen seurakuntakin tietää, miten tärkeä Suomi on.
Rukoilemme elämänne ja perheenne puolesta uskoen Jumalaan, -
että ovi avautuu taas pian ja olemme yhdessä, -
mutta meillä on yhteys Hengessä.
Olet meille rakas ja tärkeä. Voisimmepa tavata taas pian.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz